CELEX: 62020TN0554
Language: mt
Date: 2020-09-08 00:00:00
Title: Kawża T-554/20: Rikors ippreżentat fit-8 ta’ Settembru 2020 – Pollinis France v Il-Kummissjoni

23.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 399/38
            
         
      Rikors ippreżentat fit-8 ta’ Settembru 2020 – Pollinis France v Il-Kummissjoni
      (Kawża T-554/20)
      (2020/C 399/54)
      Lingwa tal-kawża: l-Ingliż
      
         Partijiet
      
      
         Rikorrenti: Pollinis France (Pariġi, Franza) (rappreżentant: C. Lepage, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni espliċita tal-Kummissjoni Ewropea tal-21 ta’ Lulju 2020 li tiċħad applikazzjoni konfermatorja għal aċċess għal dokumenti rreġistrati taħt in-numru ta’ riferiment GESTDEM Nru 2020/2083 skont l-Artikolu 8(3) tar-Regolament (KE) Nru 1049/2001; (1)
                  
               
            
                  —
               
               
                  tgħaqqad din il-proċedura mal-proċedura rreġistrata taħt il-Kawża T-371/20;
               
            
                  —
               
               
                  tikkundanna lill-Kummissjoni sabiex tħallas EUR 3000 lir-rikorrent għall-ispejjeż tal-proċedura, skont l-Artikolu 134(1) tar-Regoli tal-Proċedura tal-Qorti Ġenerali.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv, ibbażat fuq l-allegazzjoni li d-deċiżjoni kkontestata tikser it-tieni subparagrafu tal-Artikolu 4(3) tar-Regolament (KE) Nru 1049/2001, għaliex il-Kummissjoni naqset milli tagħti raġuni fl-applikazzjoni tagħha tal-protezzjoni tal-eżenzjoni dwar il-proċess deċiżjonali.
               
            
                  2.
               
               
                  It-tieni motiv, ibbażat fuq l-allegazzjoni li d-deċiżjoni kkontestata tikser it-tieni subparagrafu tal-Artikolu 4(3) tar-Regolament (KE) Nru 1049/2001, peress li hemm interess pubbliku superjuri għall-iżvelar tad-dokumenti rikjesti u li d-dokumenti rikjesti għandhom jibbenefikaw mill-aċċess usa’ mogħti lil “dokumenti leġiżlattivi”.
               
            
                  3.
               
               
                  It-tielet motiv, ibbażat fuq l-allegazzjoni li d-deċiżjoni kkontestata tikser l-Artikolu 6(1) tar-Regolament (KE) Nru 1367/2006 tal-Parlament Ewropew u tal-Kunsill (2), peress li l-eċċezzjoni msemmija fl-Artikolu 4(3) tar-Regolament (KE) Nru 1049/2001 għandha tiġi interpretata u applikata iktar u iktar b’mod strett meta l-informazzjoni rikjesta tirrigwarda emissjonijiet fl-ambjent.
               
            
                  4.
               
               
                  Ir-raba’ motiv, ibbażat fuq l-allegazzjoni li d-deċiżjoni kkontestata ma tistax tkun ibbażata fuq il-protezzjoni tal-privatezza u l-integrità tal-individwu, peress li l-Artikolu 4(6) tar-Regolament (KE) Nru 1049/2001 tipprovdi li “[j]ekk partijiet biss tad-dokument mitlub huma koperti minn xi eċċezzjoni, il-biċċiet l-oħra tad-dokument għandhom jiġu żvelati”.
               
            
         (1)  Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).
      
         (2)  Regolament (KE) Nru 1367/2006 tal-Parlament Ewropew u tal-Kunsill tas-6 ta’ Settembru 2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU 2006, L 264, p. 13).